b'\n_START_ARTICLE_\nVaterland skole\n_START_PARAGRAPH_\nVaterland skole var en almueskole etablert i 1806 i Oslo. Skolen ble i 1860 sl\xc3\xa5tt sammen med Ankerl\xc3\xb8kken skole og Hammersborg skole da Nordre skole, n\xc3\xa5 M\xc3\xb8llergata skole, ble etablert._NEWLINE_Nye Vaterland skole ble \xc3\xa5pnet i 1873 ved hj\xc3\xb8rnet av Stenersgata og Sukkerhusgata p\xc3\xa5 Vaterland. Denne var tegnet av arkitekt Henrik Thrap-Meyer. Fra 1876 delte skolen lokalene med den tekniske aftenskolen. Tilla Valstad var l\xc3\xa6rer ved skolen i 20 \xc3\xa5r._NEWLINE_Som folkeskole ble den nedlagt i 1932 og Fortsettelseskolen for gutter overtok lokalene. Denne skolen ble s\xc3\xa5 nedlagt i 1964. Fra 1965 til 1968 var den midlertidig tilholdssted for Oslo Helser\xc3\xa5d. I 1969 ble den tomme bygningen tatt i bruk av ungdomsaksjonen \xc2\xabEt sted \xc3\xa5 v\xc3\xa6re\xc2\xbb, fram til bygningene ble \xc3\xb8delagt av brann h\xc3\xb8sten 1970, og revet i mars 1971.'